प्रा. खरेलले राजसंस्थाको अन्त्य र संघीयतासहितको गणतन्त्रको स्थापना विदेशीहरु विशेषगरी पश्चिमाहरुको स्वार्थमा भएको बताए। राजसंस्था रहेन भने अन्य मूल्यमान्यता कमजोर हुने र धर्म परिवर्तन गर्न सजिलो हुने, नेपाल मार्फत् चीनमा प्रवेश गर्न सजिलो भएकाले अमेरिका, बेलायत, जर्मनी, फ्रान्स लगायतका पश्चिमा देशहरुले राजसंस्था हटाउन बल गरेको उनको भनाई छ। यस्तै, जसरी पनि शक्तिमा जानका लागि ठेक्कापट्टा जस्ता सानातिना स्वार्थमा समेत फस्ने नेपाली दलहरु विदेशीको स्वार्थमा फसेको उनले बताए। नेपाललाई लिएर पश्चिमा मुलुकहरु र दुई छिमेकी देश चीन र भारतको आ–आफ्नै स्वार्थ रहेको उनको भनाई छ।
